Diari Oficial de la Generalitat Valenciana


Sumari del DOGV 2922, del 04-02-1997 (1997/828150)

RESOLUCIÓ de 17 de desembre de 1996, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda incoar l'expedient de delimitació de l'entorn de protecció del castell del Poyo a Alpuente (València).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2922

Data del DOGV
:   04-02-1997

Secció del DOGV
:   ALTRES DISPOSICIONS

Número del document
:   1997/828150


Data del document
:   17-12-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 17 de desembre de 1996, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda incoar l'expedient de delimitació de l'entorn de protecció del castell del Poyo a Alpuente (València).  
Atès que per Resolució de 10 d'octubre de 1996, de la Direcció General de Belles Arts i Béns Culturals del Ministeri d'Educació i Cultura, es va inscriure el castell del Poyo a Alpuente (València) en el Registre General de Béns d'Interès Cultural del Patrimoni Històric Espanyol, amb categoria de monument, en tenir la consideració de bé d'interès cultural, de conformitat amb la disposició addicional segona de la Llei 16/1985, de 25 de juny, del Patrimoni Històric Espanyol.  
Vist l'informe del Servei de Patrimoni Arquitectònic i Mediambiental favorable a la incoació de l'expedient de delimitació de l'entorn de protecció d'aquest monument.  
Atès el que disposen els arts. 9 de la Llei 16/1985, de 25 de juny, del Patrimoni Històric Espanyol, i 11 del Reial Decret 111/1986, de 10 de gener, per al desplegament parcial d'aquesta llei, modificat pel Reial Decret 64/1994, de 21 de gener, la Direcció General de Patrimoni Artístic ha resolt:  
1. Incoar l'expedient de delimitació de l'entorn de protecció del castell del Poyo a Alpuente (València).  
L'entorn de protecció queda delimitat en els annexos adjunts a aquesta resolució.  
2. Seguir la tramitació de l'expedient, segons les disposicions vigents.  
3. Traslladar aquesta resolució a l'alcalde-president de l'Ajuntament d'Alpuente (València) i fer-li saber que, d'acord amb el que estableix l'article 19 en relació amb l'11 de la Llei 16/1985, de 25 de juny, del Patrimoni Històric Espanyol, la realització d'obres en aquesta zona haurà de ser autoritzada per la Direcció General de Patrimoni Artístic.  
4. Que, d'acord amb l'article 12.2 del Reial Decret 111/1986, de 10 de gener, per al desplegament parcial de la Llei 16/1985, modificat pel Reial Decret 64/1994, de 21 de gener, es notifique aquesta resolució als interessats, als efectes oportuns.  
5. Que aquesta resolució amb els annexos es publique en el Diari Oficial de la Generalitat Valenciana i en el Boletín Oficial del Estado.  
València, 17 de desembre de 1996.- La directora general de Patrimoni Artístic: Carmen Pérez García.  
ANNEX I  
Justificació de la delimitació proposada  
1. Descripció de l'emplaçament  
El castell del Poyo s'emplaça en una muntanya que domina i que és visible des del territori circumdant. Es tracta d'un tossal de forma allargada de 1.475 m d'altitud (uns 275 sobre la carretera).  
A uns 1.500 m cap al nord-est discorre en direcció sud-est/nord-oest la carretera de La Yesa a Losilla i Aras de Alpuente. Per l'oest està flanquejat per la mola del Buitre (1.511 m) i pel sud per la lloma de la Moratilla amb el tossal Negro (1.409 m). En el vessant, sensiblement al nord, abans de la carretera, està ubicada l'aldea d'El Collado. Des d'aquesta parteix un camí que, vorejant el tossal cap a l'oest, puja fins al coll que el separa de la mola d'El Buitre, on es bifurca i puja fins a la pedrera pel vessant sud.  
2. Criteris per a la delimitació  
Per a la delimitació de l'entorn de protecció s'han seguit els criteris següents:  
- Criteri topogràfic per la singularitat de l'emplaçament.  
- Criteri d'accés i d'utilització de camins sobre la base dels accessos normalment utilitzats.  
- Criteri paisatgístic. S'ha tingut en compte la perspectiva més visible des de llocs de trànsit o d'estada.  
- Criteri arqueològic. S'hi han inclòs les faldes o vessants del tossal per la previsible successió d'assentaments lligats al castell.  
3. Àrea de protecció  
A més del criteri paisatgístic, per l'existència d'un assentament del bronze i pel nivell de ruïna del castell fan que siga possible trobar restes disseminades pels vessants, i es poden fer troballes en tot el perímetre.  
Basant-se en els criteris establerts per l'emplaçament i les característiques del territori circumdant, sembla evident que l'entorn ha de ser, almenys, l'ocupat pel tossal on s'assenta el castell.  
ANNEX II  
1. Descripció literal de la delimitació  
Origen. Intersecció de la línia de la cota 1.200 m amb el camí que partint de l'aldea d'El Collado puja pel tàlveg entre la mola d'El Buitre i el tossal del Collado (punt A).  
Sentit. Antihorari  
Línia delimitadora. Des del punt A, pel camí uns 1.500 m fins el tàlveg que baixa cap a la casa i corrals de Vizcota de Arriba, en el vessant oposat a l'aldea, fins tornar a trobar la cota 1.200 i, per aquesta, rodejant el tossal pel sud, l'est i el nord, una altra vegada a trobar l'origen.  
2. Delimitació gràfica  
Segons el pla adjunt.